प्रक्षेपास्त्र रक्षा रुख में बदलाव रूस के कारण नहीं : अमेरिका  
पेंटागन के एक अधिकारी ने कहा है कि यूरोपीय प्रक्षेपास्त्र रक्षा प्रणाली योजना के एक प्रमुख हिस्से को छोड़ने की वाशिंगटन की योजना का रूस से कोई लेना-देना नहीं है। रूस ने अमेरिका की इस योजना का सख्त विरोध किया था।
पेंटागन के एक अधिकारी ने कहा है कि यूरोपीय प्रक्षेपास्त्र रक्षा प्रणाली योजना के एक प्रमुख हिस्से को छोड़ने की वाशिंगटन की योजना का रूस से कोई लेना-देना नहीं है। रूस ने अमेरिका की इस योजना का सख्त विरोध किया था।
 
समाचार पत्र 'द न्यूयार्क टाइम्स' ने पेंटागन के प्रवक्ता जॉर्ज लिटल के हवाले से कहा है, "रक्षा मंत्री चुक हेगल द्वारा प्रक्षेपास्त्र रक्षा प्रणाली के संबंध में की गई घोषणा का रूस से कोई लेना-देना नहीं है।"
 
रक्षा मंत्री हेगल ने पूर्व में घोषणा की थी कि अमेरिका पूर्वी यूरोपी प्रक्षेपास्त्र रक्षा प्रणाली के चौथे हिस्से से अलग हो रहा है। ऐसा उत्तर कोरिया से मिल रहे खतरे पर अधिक ध्यान देने के लिए किया जा रहा है।
 
विशेषज्ञों का कहना है कि प्रक्षेपास्त्र रक्षा प्रणाली को लेकर अमेरिका के बदले रुख के कारण रूस और अमेरिका के बीच परमाणु हथियार कटौती के मुद्दे पर अगले दौर की वार्ता हो सकती है।